title: Juan Antonio Bolea Foradada
text: Juan Antonio Bolea Foradada, naixito d'Ayerbe, (Plana de Uesca) o 30 de marzo de 1930 y muerto en Zaragoza o 27 de febrero de 2021, estió un churista, chuez y politico aragonés.
  
  Encara que fació os suyos primers estudeos en Uesca, dende 1947 estudeó Dreito en a Universidat de Zaragoza, a on se i licenció en 1952. Dende 1954 estió chuez, treballando en quantos puestos estendillatos por a pensinsula, estando destinato en Zaragoza dende 1962. Renunció a la carrera chudicial en 1976, treballando dende alavez en a Caja de Ahorros de Zaragoza, Aragón y Rioja.
  
  En 1977 dentró en a vida politica como melitant d'a Unión de Centro Democrático, encabezando a lista d'ixe partiu por Zaragoza en as eleccions chenerals espanyolas de 1977, estando-ne esleito deputato en o Congreso d'os Deputatos. En 1978 l'esleyoron primer President provisional d'a Deputación Cheneral d'Aragón dica a suya renuncia en mayo de 1981. Tamién estió senador en 1979 por a Unión de Centro Democrático (UCD) y en 1982 por o Partido Aragonés (PAR), partiu en o que dentró por a suya amistat con Hipólito Gómez de las Roces y por as suyas discrepancias con a UCD. Dende alavez y dica 1999, estió deputato por o PAR en as Cortz d'Aragón.
  
  Referencias
  
  Vinclos externos 
    José Antonio Bolea Foradada en a Gran Enciclopedia Aragonesa.
  
  Chueces d'Aragón
  Churistas d'Aragón
  Politicos d'Aragón
  Politicos d'o Partido Aragonés
  Presidents d'a Deputación Cheneral d'Aragón
  Senadors por a provincia de Zaragoza
  Naixius d'Ayerbe
  Muertos en Zaragoza
  1930 (naixencias)
  2021 (muertes)